Kašeľ a hlieny u 6-mesačného bábätka: Možnosti na úľavu a podpora dýchania.
Dobrý deň mam 6 mesačne babätko a ma kašeľ a hlieny davam mu prospan ale myslim si že munijako nepomaha čo mi môžte odporučiť
Dobrý deň,
ďakujeme za Vašu otázku.
Pokiaľ liečba rastlinným liekom nepriniesla požadovaný efekt (aj keď neuvádzate ako dlho liek podávate), na rozpúšťanie hlienov najmä v dolných dýchacích cestách odporúčam sirup
Solmucol.
Liek obsahuje liečivo acetylcysteín a používa sa pri všetkých ochoreniach horných a dolných dýchacích ciest, sprevádzaných intenzívnou tvorbou hustého väzkého hlienu. Deti do 2 rokov: 3x denne 2,5 ml sirupu. Pre zvýšenie účinnosti liečby a rýchlejšie rozriedenie hlienu je potrebné dodržiavať pitný režim. Taktiež sa odporúča aktívne vyplachovať nosovú dutinu fyziologickým roztokom a odsávať prebytočné hlieny. Udržiavať vlhký vzduch a pravidelne vetrať.
Liečbu ochorení dýchacích ciest u dojčiat však rovnako odporúčam konzultovať s pediatrom. Taktiež ak by sa k príznakom pridružila horúčka, dieťa kašľalo silno či odmietalo mlieko, je potrebné lekárske vyšetrenie.
Prajem všetko dobré.
S pozdravom
Mgr. Emma Halás Haluščíková